  Виталий Пронин Арлы быдэ Удмуртиын нылпи садъёсы ватсаса кутозы 1 сюрс пиналэз. Со пӧлысь 500 инты висъяськоз Ижын, тамындаез ик - мукет ёросъёсын но городъёсын.Таӵе огъя малпанэ вуизы Президент А. Волков, дышетонъя но наукая министр Андрей Кузнецов, Иж город администрацилэн йырызлэн социальной политикая воштӥсез Ирина Теслева, нылпиосты школалэсь азьло визьноданъя Ижысь управлениысь специалистъёс.Кенешонын пыр-поч вераськизы, кызьы вань покчиослы нылпи садэ инты шедьтоно. Озьы арлы быдэ усьтӥськоз сюрс инты. Таӵе амалъя матысь 5  ар ӵоже   ужалозы. Но саклык висъяськоз яслиослы - уго али бадӟым шугъяськон кылдэ 1,5-3 аресозь нылпиосты садъёсы интыянэн.Берло 5 арзэ шаерамы вордскись пиналъёслэн лыдзы йылэ. Тани 2006-тӥ арын Удмуртиын югыт дуннеез адӟиз 17 сюрс 480 нуны. Нош миым вордскиз ни 21 сюрслэсь уно. Таӵе вамышъёсын азьпала мынӥмы ке, сутомы  1990-тӥ арын пусъем лыдпусэз. Соку Удмуртиын 24 сюрслэсь уно нуны вордскиз.Елена Скворцова. Теги: АлександрВолков АндрейКузнецов Иж Нылписад  